CELEX: 62008CA0492
Language: et
Date: 2010-06-17 00:00:00
Title: Kohtuasi C-492/08: Euroopa Kohtu (esimene koda) 17. juuni 2010 . aasta otsus — Euroopa Komisjon versus Prantsuse Vabariik (Liikmesriigi kohustuste rikkumine — Direktiiv 2006/112/EÜ — Käibemaks — Vähendatud maksumäär — Artikkel 96 ja artikli 98 lõige 2 — III lisa punkt 15 — Tasuta õigusabi — Advokaatide teenused — Täielik või osaline hüvitamine riigi poolt)

14.8.2010   
            
            
               ET
            
            
               Euroopa Liidu Teataja
            
            
               C 221/6
            
         Euroopa Kohtu (esimene koda) 17. juuni 2010. aasta otsus — Euroopa Komisjon versus Prantsuse Vabariik
   (Kohtuasi C-492/08) (1)
   
   (Liikmesriigi kohustuste rikkumine - Direktiiv 2006/112/EÜ - Käibemaks - Vähendatud maksumäär - Artikkel 96 ja artikli 98 lõige 2 - III lisa punkt 15 - Tasuta õigusabi - Advokaatide teenused - Täielik või osaline hüvitamine riigi poolt)
   2010/C 221/09
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindaja: M. Afonso)
   
      Kostja: Prantsuse Vabariik (esindajad: G. de Bergues ja J.- S. Pilczer)
   
      Ese
   
   Liikmesriigi kohustuste rikkumine — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (käibemaksudirektiiv) (ELT L 347, lk 1) artikli 96 ja artikli 98 lõike 2 rikkumine — Vähendatud käibemaksumäär — Käibemaksudirektiivi III lisas nimetatud teenuste kategooriad, mille suhtes võib kohaldada vähendatud maksumäära — Käibemaksumäära vähendamine teenuste suhtes, mida on osutanud advokaadid, kellele riik õigusabi tulu hüvitab
   
      Resolutsioon
   
   
               1.
            
            
               Kuna Prantsuse Vabariik on kohaldanud vähendatud käibemaksumäära teenustele, mida osutavad advokaadid, advokaadid, kellel on õigus esindada Conseil d’Etat’s, advokaadid, kellel on õigus esindada Cour de Cassation’is ja advokaadid, kellel on õigus esindada apellatsioonikohtus (avoués) ja mille puhul riik tasuta õigusabi raames nimetatud isikutele maksmisele kuuluva tasu täielikult või osaliselt hüvitab, siis on Prantsuse Vabariik rikkunud nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artiklist 96 ja artikli 98 lõikest 2 tulenevaid kohustusi.
            
         
               2.
            
            
               Mõista kohtukulud välja Prantsuse Vabariigilt.
            
         
      (1)  ELT C19, 24.1.2009.